Elizabeth Jordan sien alles wat verkeerd is met die huis wat sy
moet verkoop nog voordat sy aan die voordeur klop. Sy
sien foute in die tuin en krake in die oprit en ’n probleem
by die geute bokant die motorhuis. Net voordat sy drie
keer klop, sien sy verf wat op die vensterbank afdop. Dit is
haar werk. Voorkoms is alles. Jy het net een kans om by ’n
potensiële koper daardie eerste indruk te maak.
Sy sien haar weerkaatsing in ’n venster en trek haar
skouers reguit voordat sy haar donker baadjie regtrek.
Haar hare is vasgemaak om haar sterk gesig te beklemtoon.
’n Prominente neus, breë voorkop en ’n sjokoladekleur vel.
Eliza beth kon haar stamboom tot meer as 150 jaar gelede
na gaan. Tien jaar gelede het sy en haar man en hulle klein
babadogtertjie ’n plantasie diep in die Suide besoek waar
haar groot-groot-groot-grootouma gewoon het. Die klein
hut is herbou, asook die ander slawekwartiere op die
eiendom, en die eie naars het die hele land deur na enige
familielede gesoek. Deur bloot daar in te stap, het dit gevoel
of sy die hart van haar voorouers aanraak en sy moes teen
die trane stry toe sy haar hulle lewe ingedink het.
Sy het haar dogter styf vasgehou en God gedank vir
haar familie se vasberadenheid, hulle nalatenskap en die
geleenthede wat sy nou het wat hulle hulle nooit eers kon
Elizabeth wag totdat die voordeur oopgaan en dan
glimlag sy vir die effens jonger vrou wat voor haar staan.
Melissa Tabor hou ’n kartonboks vol huishoudelike items
vas en sukkel om die selfoon tussen haar oor en skouer vas
te knyp. Haar mond vorm ’n “O”.
“Ma, ek moet gaan,” sê sy in die foon.
You're reviewing: Die Oorlogskamer (Sagteband)